238 
PIÈCES A L’APPUI. 
Reluysant Vierge , doulce et tendre, 
Vueillez , je vous requiers, entendre 
De quelle amour, de quelle ardeur 
Mon cuer a voulu entreprendre 
A garder le bien et deffendre 
Les dames, de sens, de vigueur, 
Pour vostre honneur. 
Hélas ! Dame, ne desdaignez 
Ma bonne amour , ne m’esloignez 
De leur noble et plaisant service, 
Car , pour y estre mahaignéz 
Et en mon sang trestout baignez , 
Si m’y mettray-je , fleur sans vice. 
Bénoite Dame entre les dames, 
Relièvement des mortes âmes, 
Rose de toute grâce emplie, 
Souef flayrant plus que tous basmes , 
En toutes vertus acomplie, 
Je vous supplie, 
Haulte maistresse honnorable, 
Si ma requeste est agréable 
A vous auleunement ne chière, 
Que vous , qui estes pitcable , 
Humble, bénigne, raisonnable, 
II vous plaise oyr ma prière. 
C’est qu’à tousjours et à tout aage 
Le noble féminin lignage 
Vous plaise sauver et garder 
De déshonneur , de faulx langage , 
De mauvais et de faulx ouvrage, 
Et de tout annuy prégarder, 
Et regarder 
Vous plaise, noble créature, 
Sur leur estât, sur leur nature, 
Si bien et si soigneusement 
Que leur honneur accroisse et dure 
Et puisse durer sans laidure 
A jamais sans deffinement. 
, Souveigne-vous, par mes prières , 
De l’honneur de vos chamberières 
Qui ont de vostre corps semblance ; 
Et, si faulte a en leur manières 
Pour estre fèbles ou légières, 
Veuillez-y de vostre puissance 
Mettre attrempance. 
Car, selon que raison contient , 
A vous seule il appartient 
De les doctriner et parfaire ; 
Et, s’aueun blasme leur survient 
Ou d’aventure mal leur vient, 
Advis m’est qu’il vous doit desplaire. 
Aux haultes dames et princesses 
Il vous plaise de vos largesses 
Leur donner , sens , foy et pitié ; 
Aux dames et aux baronnesses 
Recognoissance en leurs largesses 
Et tendre à leur félicité , 
Par charité ; 
A toutes jonnes damoiselles , 
Vefves , mariées , puceiles, 
Cuer net, constant, léal et ferme , 
Et à toutes les jouvencelles 
Les meurs et les vertus si belles 
Que Dieu en grâce les conferme. 
Aux nonnains pure conscience , 
Aux souffreteuses patience, 
Aux filles bel et doulx maintien , 
Aux espousées continence, 
Aux vefves perfette abstinence , 
A celles qui ont peu ou rien 
Foyson de bien, 
Aux malades joye et santé 
Et aux marchandes loyaulté, 
Aux bourgeoises cuer sans orgueil, 
A toutes par vostre bonté 
Humblesse et bonne volenté, 
Honneste cuer et ung simple œil. 
